Устав на ВМОРО
ВМОРО има за цел да ги сплоти во една целина сите назадоволни елементи во  Македонија  и  Одринско, без разлика на народност за извојување политичка автономија на тие две области.

Организацијата им се спротиставува на стремежитер за делба и завладување на тие области од која и да е држава.

За отстранување на таа цел организацијата се бори против шовинистичките пропаганди и национални расправи кои го цепат и омаловажуват населението во неговата борба против општиот непријател, дејствува за внесување на револуционерен дух и сознание и ги употребува сите средства и усилби за поскорешно и понавремено вооружување. Таа се грижи за културното и економското издигнување на организираното население и ја потпомага неговата легална борба против турската власт.

Организацијата се состои од месни револуционери на секое одделно место (село или град).

Член на ВМОРО може да биде секој кој живее во Европска Турција без разлика на пол, вера, народност и убедување.

Секоја местна организација се дели на група со по еден десетар.

Секоја местна организација ја раководи нејзиниот местен комитет.

Селските и градските местни комитети им се потчинети на реонските, овие на околиските, овие пак на окружните комитети, а целата организација ја раководи Централниот Комитет.

Пред надворешниот свет организацијата ја претставува претставничко тело.

За контролирање и финансирање на комитетот се создадени контролни институции.

За разгледување на судски дела и спорови се формира судски институт.

Функционерите се изборни.

Паралелно со легалната дејност постои и четничкиот институт од нелегални сили.

Околиските, окружните и Централниот Комитет имаат свои соодветни печати.

Организацијата се служи со својата тајна пошта.

Материјални средства организацијата си ги прибира од: Редовни членски влогови, Доброволни прилози и налози, Прилози и податоци испратени за организацијата од туѓина, Казни, Непредвидени приходи добиени со сила на оружјето.

Секој што ќе му наштети на делото се казнува согласно Правилникот.

Врз основа на овој устав е изработен подетален правилник на организацијата.
Историја на македонскиот народ
Историја на Македонија